સારાંશ માટે દસ્તાવેજ: હાર્દિક પટેલ આ યાદીમાં સ્થાન મેળવનારા ગુજરાત કૉંગ્રેસના એકમાત્ર નેતા છે.

હાર્દિક પટેલને કૉંગ્રેસ અધ્યક્ષ રાહુલ ગાંધી, પૂર્વ અધ્યક્ષ સોનિયા ગાંધી, પ્રિયંકા ગાંધી વાડ્રા, પૂર્વ વડા પ્રધાન ડૉ. મનમોહન સિંઘ, ગુલામ નબી આઝાદ, કૅપ્ટન અમરિન્દરસિંઘ જેવા 40 દિગ્ગજ અને વરિષ્ઠ નેતાઓની સાથે આ યાદીમાં સ્થાન મળ્યું છે.

પાટીદાર અનામત આંદોલન વખતે હાર્દિક પટેલે ઉત્તર પ્રદેશ તથા બિહારના પ્રવાસ ખેડ્યા હતા અને નીતિશ કુમાર તથા અખિલેશ યાદવ જેવા નેતાઓ સાથે મુલાકાત પણ કરી હતી.

25 વર્ષીય હાર્દિક પટેલ ગત 12મી માર્ચે અડાલજ ખાતે કૉંગ્રેસની જનસંકલ્પ રેલી દરમિયાન કૉંગ્રેસમાં જોડાયા હતા. 

શા માટે હાર્દિકનું મહત્ત્વ? 

હાર્દિક પટેલ ગુજરાતમાં પાટીદાર નેતા તરીકે જ જાણીતા છે અને પાટીદાર અનામત વખતે તેમણે દેશમાં વિવિધ વિસ્તારોમાં પ્રવાસ ખેડ્યો હતો. 

હાર્દિક પટેલની ગુજરાતમાં પાટીદાર અનામત આંદોલન ઊભું કરવામાં ચાવીરૂપ ભૂમિકા રહી છે. 

તેમની સભામાં હજારો માણસો આવતા હતા અને હાર્દિકની સભાઓ માનવમેદનીથી છલકાતી હતી. 

ઉત્તર પ્રદેશના પૂર્વાંચલની અનેક બેઠકો ઉપર કુર્મીઓ 6થી 11 ટકા વસતી ધરાવે છે. 

વિધાનસભામાં વિપક્ષના નેતા પરેશ ધાનાણીએ બીબીસી ગુજરાતી સાથેની વાતચીતમાં આ મામલે જણાવ્યું :

"હાલની યાદી ઉત્તર પ્રદેશના પ્રથમ અને બીજા તબક્કાની ચૂંટણીને ધ્યાનમાં રાખીને તૈયાર કરાઈ છે." 

"એ પ્રમાણે જે જરૂરિયાત ઊભી થઈ હોય એ રીતે નામો તૈયાર કરાયાં હોય અને જવાબદારી વહેંચવામાં આવી હોય." 

ધાનાણીએ ઉમેર્યું, "આ પ્રકારની યાદી અલગઅલગ રાજ્યોમાં, અલગઅલગ તબક્કાઓની ચૂંટણીની જરૂરિયાતના આધારે તૈયાર કરાતી હોય છે."

ગુજરાત કૉંગ્રેસના કોઈ નેતા નહીં અને હાર્દિક જ કેમ? 

વરિષ્ઠ પત્રકાર અને રાજકીય વિશ્લેષક અજય નાયક સાથે બીબીસી ગુજરાતીએ આ અંગે વાત કરી. 

આ મામલે વાતચીત કરતા અજય નાયકે જણાવ્યું, "વર્ષ 2015માં જે રીતે હાર્દિક પટેલે અમદાવાદના જીએમડીસી ગ્રાઉન્ડમાં મોટી સંખ્યામાં પાટીદારોને એકઠા કર્યા હતા." 

"એ રીતે હાર્દિકનો 'ક્રાઉડ પુલર' તરીકે ઉપયોગ કરવા માટે સ્ટાર પ્રચારકની યાદીમાં તેમનું નામ સમાવિષ્ટ કરાયું હોય એવું બની શકે."

"બીજું કારણ એ છે કે હાર્દિકને ચૂંટણી લડવા પર હજુય અનિશ્ચિત્તા પ્રવર્તતે છે."

"હાર્દિકને કૉંગ્રેસમાં સામેલ કર્યા બાદ આ ચૂંટણીમાં એમનો શો ઉપયોગ કરી શકાય એ બાબત ધ્યાનમાં રાખીને પણ તેમને આ યાદીમાં સ્થાન મળ્યું હોય."

કયા નેતાનો ઉપયોગ ક્યાં અને કઈ રીતે કરવો એ અંગે...\nદસ્તાવેજની સમાન ભાષામાં સારાંશ:
પાટીદાર અનામત આંદોલનના નેતા અને તાજેતરમાં જ કૉંગ્રેસમાં જોડાયેલા હાર્દિક પટેલને ઉત્તર પ્રદેશમાં પહેલા અને બીજા તબક્કાના ચૂંટણી પ્રચાર માટે કૉંગ્રેસના સ્ટાર પ્રચારકોની યાદીમાં સ્થાન આપવામાં આવ્યું છે.